אלוף העולם הבלתי מעורער

אלוף העולם הבלתי מעורער (באנגלית: Undisputed Champion), הוא מונח מתחום האגרוף המקצועני המתאר את אלוף העולם באגרוף בקטגוריית משקל כלשהי המוכר על ידי כל הארגונים וההתאחדויות השונות העוסקים בארגון התחרויות בענף.

היסטוריה
מאז ראשיתן של תחרויות אגרוף מקצועני בעידן המודרני, בסוף המאה ה-19, ועד לשנות ה-60 של המאה העשרים, לא נעשה שימוש במונח זה. לאלוף העולם באגרוף בקטגוריית משקל כלשהי הוכתר מתאגרף שניצח בקרב את מי שהחזיק בתואר לפניו.

למרות שארגוני אגרוף שונים היו קיימים עוד משנות ה-20, שררה הסכמה ביניהן על זהותו של האלוף בפועל. מחלוקות בדבר זהותו של אלוף התעוררו רק במקרים של פרישת אלוף מכהן או מעבר שלו לקטגורית משקל שונה. במקרים כאלה בדרך כלל אורגן קרב בין הטוענים לתואר שבסיומו שוב הוכתר אלוף עולם מקובל.

בשנת 1962 הוקמה "התאחדות האגרוף העולמית" WBA ובשנת 1963 נוצרה "מועצת האגרוף העולמית" WBC שהפכו לגופים בעלי אוריינטציה כלכלית שיווקית בעיקר, ופחות ספורטיבית באופייה, וכמות המחלוקות בדבר המחזיק בתואר הלכה וגדלה. 

בשנות ה-70 הוקמה גם "פדרציית האגרוף הבין-לאומית" IBF והפיצול הלך וגדל כאשר כל ארגון קבע לעצמו רשימות דירוג, אלופים וקטגוריות משקל שונות. ליאון ספינקס הוכר בשנת 1978 כאלוף העולם באגרוף במשקל כבד הבלתי מעורער האחרון בתקופה שלפני שיא הפיצול וניתוק הקשרים הספורטיביים בין הארגונים השונים.

בסוף שנות ה-80 הוקם ארגון אגרוף נוסף, "ארגון האגרוף העולמי" WBO והמחלוקות והסכסוכים בין הארגונים שברו שיאים חדשים, אשר במרכזם אינטרסים כלכליים ופרסומיים גדולים. אלה הביאו את הענף כולו לקיפאון וחוסר עניין ציבורי, והאפשרות לאחד את הדירוגים השונים של המתאגרפים וקביעת אלוף עולם מוסכם הפכו לבלתי אפשריים.

לאחר תקופה ממושכת של משא ומתן הסכימו ההתאחדויות השונות על קביעת אלוף העולם במשקל כבד אשר יהיה מקובל על כולם. לאחר סדרה של קרבות הכנה למועמדים השונים הוכתר בשנת 1987 מייק טייסון כאלוף העולם הבלתי מעורער באגרוף במשקל כבד אשר הוכר על ידי כל התאחדויות האגרוף.  ההסכמה החזיקה מעמד עד שנת 1992, בה התחדש הפיצול ו-WBC הכתירה את המתאגרף רידיק בו כאלוף העולם מטעמה.

אלוף העולם הבלתי מעורער האחרון במשקל כבד במאה ה-20 היה לנוקס לואיס לאחר שניצח בשנת 1999 בקרב חוזר את איוונדר הוליפילד והחזיק בתואר עד אפריל 2000. מאז היה התואר פנוי עד שב-18 במאי 2024 ניצח המתאגרף האוקראיני אלכסנדר אוסיק בקרב שנערך בריאד את טייסון פיורי והפך לאלוף העולם הבלתי מעורער הראשון במשקל כבד במאה ה-21

רשימת אלופי העולם הבלתי מעורערים במשקל כבד
 החל מ: עד: שם מוכר על ידי:29 באוגוסט 18857 בספטמבר 1892 ג'ון סאליבןNYSAC, NBA7 בספטמבר 189217 במרץ 1897 ג'יימס קורבטNYSAC, NBA17 במרץ 18979 ביוני 1899 בוב פיצסימונסNYSAC, NBA9 ביוני 189913 במאי 1905 ג'יימס ג'פריסNYSAC, NBA9 ביולי 190523 בפברואר 1906 מרוין הארטNYSAC, NBA23 בפברואר 190626 בדצמבר 1908 טומי ברנסNYSAC, NBA26 בדצמבר 19085 באפריל 1915 ג'ק ג'ונסוןNYSAC, NBA5 באפריל 19154 ביולי 1919 ג'ס ווילרדNYSAC, NBA24 ביולי 191923 בספטמבר 1926 ג'ק דמפסיNYSAC, NBA, הזירה23 בספטמבר 192631 ביולי 1928 ג'ין טאניNYSAC, NBA, הזירה12 ביוני 19307 בינואר 1931 מקס שמלינגNYSAC, NBA, הזירה13 ביוני 193522 ביוני 1937 ג'יימס בראדוקNYSAC, NBA, הזירה22 ביוני 19371 במרץ 1949 ג'ו לואיסNYSAC, NBA, הזירה27 בספטמבר 195018 ביולי 1951 אזרד צ'ארלסNYSAC, NBA, הזירה18 ביולי 195123 בספטמבר 1952 ג'רזי ג'ו וולקוטNYSAC, NBA, הזירה23 בספטמבר 195227 באפריל 1956 רוקי מרציאנוNYSAC, NBA, הזירה30 בנובמבר 195626 ביוני 1959 פלויד פטרסוןNYSAC, NBA, הזירה26 ביוני 195920 ביוני 1960 אינגמר יוהנסוןNYSAC, NBA, הזירה20 ביוני 196025 בספטמבר 1962 פלויד פטרסוןNYSAC, NBA, הזירה25 בספטמבר 196225 בפברואר 1964 סוני ליסטוןNYSAC, WBA, הזירה25 בפברואר 196419 בספטמבר 1964 מוחמד עליNYSAC, WBC, WBA, הזירה22 במרץ 196728 באפריל 1967 מוחמד עליNYSAC, WBC, WBA, הזירה8 במרץ 197122 בינואר 1973 ג'ו פרייז'רWBC, WBA, הזירה22 בינואר 197330 באוקטובר 1974 ג'ורג' פורמןWBC, WBA, הזירה30 באוקטובר 197415 בפברואר 1978 מוחמד עליWBC, WBA, הזירה15 בפברואר 197818 במרץ 1978 לאון ספינקסWBC, WBA, הזירה1 באוגוסט 198711 בפברואר 1990 מייק טייסוןWBC, WBA, IBF, הזירה22 בפברואר 199025 באוקטובר 1990 ג'יימס באסטר דאגלסWBC, WBA, IBF25 באוקטובר 199013 בנובמבר 1992 איוונדר הוליפילדWBC, WBA, IBF13 בנובמבר 199214 בדצמבר 1992 רידיק בוWBC, WBA, IBF13 בנובמבר 199929 באפריל 2000 לנוקס לואיסWBC, WBA, IBF, IBO, הזירה18 במאי 202425 ביוני 2024 אלכסנדר אוסיקWBC, WBA ,WBO, IBF, IBO, הזירה

הערות שוליים

קטגוריה:אגרוף (ספורט)